કોર્ટે 12 એપ્રિલના રોજ વિજય માલ્યા વિરુદ્ધ એક ઓપન એંડેડ બિન-જામીનપાત્રી વોરન્ટ જાહેર કર્યું હતું. ઓપન એંડેડ બિન-જામીનપાત્ર વોરન્ટમાં કાર્યવાહીની કોઇ સમયસીમા નથી હોતી. આ પહેલાં ગત વર્ષે 4 નવેમ્બરના રોજ બિન-જામીનપાત્ર વોરન્ટ જાહેર કરતાં કોર્ટે કહ્યું હતું કે, વિજય માલ્યા દેશમાં પાછા આવવા નથી માંગતા અને દેશના કાયદા પ્રત્યે કોઇ સન્માન પણ નથી દર્શાવતા. આ પરિસ્થિતિમાં તેમની વિરુદ્ધ કડક કાર્યવાહી કરવાની જરૂર છે. ઇડીનો આરોપ છે કે, વિજય માલ્યાએ ફેરાની કેટલીક જોગવાઇનું ઉલ્લંઘન કર્યું છે. તેમણે પોતાના દારૂના ઉત્પાદનની જાહેરાત માટે 10 વર્ષ પહેલાં જે રીતે ભંડોળની વ્યવસ્થા કરી હતી, તેનાથી ફેરા કાયદાનું ઉલ્લંઘન થયું છે.